《题凝清轩三首 其三》
明代·童冀

高轩临曲涧，长夏有馀清。微风洒然至，林木起秋声。

焚香坐清昼，素心澹无营。幸微轩冕累，庶免忧患婴。

于陵乐灌园，沮溺志耦耕。晤言聊自适，谁谓薄浮荣。

作者简介：浙江金华人，字中州。洪武时征入书馆。与宋濂、姚广孝等相唱和。出为全州教官，官至北平教授。以罪死。有《尚絅斋集》。